JohanHeinsen/ENO huggingface dataset:
Aarhuus Stifts-Tidende, 1828-05-01
Professor T. Baden har atter svaret herpaa i sidste No. af Khvnsposten. Naar han seer Dr. Heiberg, siger han - sætte sig ved Siden af Holberg, og hører den literariske Thraso broute med sit Os, falder ham uvilkaarlig den fjottede Peters: "stoppede Piber til Os(i Menneskehad og Anger) ind. - At iøvrigt Badens Oversættelse af Horats er Jntet mindre end smagfuld, og at mange af de af ham foreslaaede og brugte Ord ingenlunde ere skiønne, vil vistnok Enhver tilstaae; men om dette nedsætter Mandens Fortjenester i det Hele, eller om Dr. Heiberg, efter hvad han endnu har præsteret, tør tillade sig at seened paa Baden med Foragt, eller blot troe sig hans Lige, som iøvrigt, om det kan geraade Nogensomhelst til Ære, at tillade sig en, dog altid med Spot blandet, Spøg over en afdød, fortjent Lærd, turde være et andet Spørgsmaal. (Rand. Av.,
Aarhuus Stifts-Tidende, 1828-05-01
Den hæderlige Olding Conferentsraad Ole Pedersen Holm er død i Khvn. J mange Aar var han, som Chef for Brandforsikkrings=Sagerne for faste Eiendomme i Danmark, Medlem af det forrige General=LandOeconomier og Commerce=Collegium, saavidt disse Sager angik, men ved Collegialforandringen i Aaret 1816, og bemeldte Sagers Overgang til det kongelige danske Cancellie, blev han under 9de Februar f. A. Medlem at sidstnævnte Collegium paa lige Maade, hvorfra han for et Par Aar siden allernaadigst entledigedes. Han var og kongelig Directeur i Directionen for Brandforsikkringen i Khvn., fra hvilket Embede han under 26de Marts i d. A. efter Ansøgning i Naade og med Pension blev entlediget. Ligeledes Tilforordnet ved det almindelige Brand=Assurance-Compagnie for Varer og Effecter, hvorfra han og under samme Datum paa lige Maade, entledigedes. (Dagen.)
Aarhuus Stifts-Tidende, 1828-05-01
Assessor i den kongelige Lands Over, samt Hof og Stadsret, J. O. Hansen, er beskikket til, i Forening med sit nu havende Embede og saalænge han derfor bliver, at holde Forelæsninger ved Kjøbenhavns Universitet over den danske Ret i Almindelighed og overde specielle Discipliner af samme, som maatte blive ham overdragne, samt deri at examinere.
Aarhuus Stifts-Tidende, 1828-05-01
Academiets Udstilling paa Charlottenborg er i disse Dage, foruden med en Deel af de fra Jtalien hidkomne Billedhuggerarbeider, ogsaa bleven beriget med endeel Malerier, som have Krav paa almindelig Opmærksomhed. Blandt disse ere følgende: "De Svenske som ved Lützen forsvare Gustav Adolphs Liig. Et Bataillestykke af Hr. Sønne; Oskars Død, efter Ossian, historisk Malerie af Hr. Storck; Scene paa Kongens Nytorv ved Fakkelskin, af Hr. Wulff, Scene af Bønder ved Lyngbye Kirkebakke, af Hr. Rørbye; Et Tobaksselskab af Hr. Bendz; Hs. K. H. Kronprindsessens, Portrait, tegnet efter Naturen af Hr. J. F. Møller; Sorøe Akademie af Hr. Harder; to Prospecter af: Hr. Lieutn. v. Palludan; Gunderslevholms=Hingsten af Hr. Sønne.
Aarhuus Stifts-Tidende, 1828-05-01
Generalkrigscommissair Dr. Neergaard har nu endt sine Forelæsninger over Hestens Exterieur, som han i denne Vinter med stort bifald har holdet for en talrig Kreds af Tilhørere. Hans Høifyrstelige Durchlauchtighed Prindsen af Hessen Philipsthal har uafbrudt beæret disse Forelæsninger med sin høie Nærværelse. I Dagen spørges, hvem den Skribent af danske Herkomst er, som ifølge Børsenhalleavisen for 26de Marts er bleven Catholik, og af det franske Udenrigsministeriums Kasse anviist en aarlig Discretion af 6000 Fr.
Aarhuus Stifts-Tidende, 1828-05-01
Slesvig den 14de April. Jgaar, Søndag den 13de, høitideligholdt det slesvigholsteenske Bibelselskab tolvte Gang sin Aarsfest i den Gottorpske Slotskirke, hvor Provst Schrøder holdt en Prædiken over Joh. 4.13, 17, Generalsuperintendent Adler og Provst Callisen forrettede Altarbønnerne, og Candidat Schumacher, meddeelte Beretninger om Selskabet. Under en af det 16 Slesvigske Jnfanterie-Regiments Musikkorps accompagneret Sang samledes af Overrets=Advokat Reich og Agent Wink for den fædrenelandske Bibelsag.
Aarhuus Stifts-Tidende, 1828-05-01
Maribo, den 15de April. Huusmand Henrich, Jensen, med Tilnavn Mose, og Dennes Laarige Datter, af Schjørring, ere i denne Tid tiltalte og inden denne Byes Extraret dømte, den Første til 4 Gange 5 Dages Fængsel paa Vand og Brød og den Sidste til at straffes med Riis for begaaet Tyveri. Henrich Jensen havde, uanseet de ham paaliggende Faderpligter, ordentlig befalet bemeldte sin Datter til at udøve den Forbrydelse, hvorfor hun blev tilkjendt Straf. Aalborg. Hr. Edv. Cohen fra London, der har arangeret Affairen paa Lessøe med den der indstrani dede Ladning Talg, er igjen retourneret fra London over Kjøbenhavn til Randers, hvorfra han i Selskab med Hr. Cancellieraad Neckelmann, Byefoged og Borgemester i Randers, har taget til Lessøe, hvor der, som man siger, vil foretages adskillige Undersøgelser. Hr.
Aarhuus Stifts-Tidende, 1828-05-01
Cancellieraad Neckelmann har en Secretair og en Po I litiebetjent med sig. (Aalb. Av.)
Aarhuus Stifts-Tidende, 1828-05-01
Randers, den 26de April. Hr. Etatsraad Lange, Deputeret i det kgl. Danske Kancellie, er efter 4 Ugers Ophold her i Byen, hvilken Tid tilbragtes med at eftersee vedkommende Embedsmænds Protocoller og de offentlige Indretninger, i Løverdags afreist til Hobroe. Landsoverretten har nu afsagt Dom i Sagen mellem Consumtionsforvalter Lund og Kjøbmand Gunst i Holstebroe, angaaende Erstatning 1925 Rbd. r. Sølv. Denne affordrer Hiin for Tabet ved Anholdelsen og Bortførelsen samt Beskadigelsen og Afsavnet m.v. af et Partie den 20de Jan. 1825 ved en Huus-Jnqvisition anholdt og konfiskerede Alenvare, som formeentlig ikke skulde være konfiskable. Bytingsdommen er kjendt ved Magt at stande. Kom. Gunsts Sagfører Landsoppkr. Ørum er for nogle i sit Jndlæg af 22de Oct 1827 mod Conssv. Lund brugte utilbørlige Udtryk dømt til at bøde 5 Rbd. Sølv til Viborg Fattigkasse og ligesaameget til Justitskassen. Bytingsdommen var saaledes: Jndst. Consumtionsforvalter Lund bør til Citanten, Kbm. Gunst, betale Erstatning for Afsavnet af de paa den af Sidstnævnte fremlagte Beregning anførte, hos ham anholdte Vare, med Undtagelse af 15 Halv silketørklæder, fra Anholdelsesdagen den 20de Jan. til 15te April 1825 efter uvillige af Retten udmeldte Mænds Skjøn, dog saaledes at Varene ansees at være i samme Tilstand som da de bleve anholdte, og at den Citanten tillæggende Fordeel af Varenes Af- og Omsætning ikke overstiger den af ham i Forhold til Tiden paastaaede. Men forøvrigt bør Jndstævnte for Citantens Tiltale i denne Sag fri at være.
Aarhuus Stifts-Tidende, 1828-05-01
J Billum Kirke, Ribe Stift, fandt forleden Søndag den rørende Høitidelighed Sted, at Skolelærer Thue sens to døvstumme Børn bleve konfirmerede.
Aarhuus Stifts-Tidende, 1828-05-01
Den her i Avisen foromtalte Mette Marie Pedersdatter af Veile Amt, som Høiesteret har dømt til at miste Livet, fordi hun havde villet forgive sin Mand, Huusmand Knud Mogensen, havde kommet Vitriol Olie i en Kop Caffe, hvoraf han dog kun nød en liden Mundfuld, da han, ved at tage en større, mærkede, at det brændte ham i Munden.
Aarhuus Stifts-Tidende, 1828-05-01
J Løbet af Juliimaaned d. A. vil Sanderum gaards Hovedgaard, med complet Bøndergods, Kirker, Tiender, Skove a. ved offentlig Auction vorde bortsolgt.
Aarhuus Stifts-Tidende, 1828-05-01
Bekjendtgjørelser. Til Efterretning bekjendtgjøres herved, at Remonte Commissionen foretager i næsttilkommende Mai, Juni og Julii Maaneder 1828, at indkjøbe paa Hestemarkeder Remonteheste, og deriblandt Trompeter-Skimler, af det større og mindre Maal, samt at benævnte Commission til den Ende vil være tilstedeværende paa efternævnte Steder og Dage, saaledes: i Sæbye, den 29de og 30te Mai, i Dronninglund, fra den 1ste til 4de Juni incl. i Aalborg, den 6te og 7de Juni, udenfor Markedstiden, i Horsens, fra den 10de til 13de Juni inel., i Thisted, den 17de og 18de Juni, i Assens, den 24de og 25de Juni, i Middelfart, den 2de og 28de Juni, i Randers, fra 1ste til 5te Juli incl. ligesom det og iøvrigt tilkjendegives, hvilke Egenskaber formeldte Remonteheste skulle have, for at de kunne ventes antagne, nemlig: Curasseerheste skulle maale 10 Qvarteer og 2 Tommer, Landseneer, Dragon- og Husarheste 9 Qvarteer 4 a 5 Tommer, sjællandske Anlægs-Maal; de maae ikke være under 4 og ikke over 5 Aar gamle, de maae have et forholdsmæssigt Hoved, der er godt forenet med en velreist Hals, en høi, men skarp Manke, en velsluttet Krop, flade fastliggende og kraftfulde Bove, lige Ryg og Lænd, samt et tilrundet, og nogenlunde lige Kryds, velstillede og stærke Been, et let, lige og kraftfuldt Fodskifte. Kiel, i Remonte Commissionen, d. 15 April 1828. C. W. v. Düring, v. Thienen, Kammerherre, Oberst og Kammerherre, Premiermajor Præses i Remonte=Com i det Holsteenske Landseneermissionen, Ridder af Dan. Regiment, og Medlem i Remonte-Commissionen. nebr. og Dannebrogsmd.
Aarhuus Stifts-Tidende, 1828-05-01
Efter Begjæring af Arvingerne i Stervboet efter afg. Madame Kiær, foretages en 4de Auction over det bemeldte Boe tilhørende Sted paa Frederiksgade, Løverdagen den 3die Mai førstk., om Eftermiddagen Kl. 4, hvilket herved bekjendtgjøres. Auctionen holdes i Stervbostedet. Aarhuus, den 24de April 1828. Fleischer, Auctionsdirecteur.
Aarhuus Stifts-Tidende, 1828-05-01
Gaarden Timmergaard, der underligger Hovedgaarden Brandtberg i Kollerup Sogn, og som staaer for contribuabelt Hartkorn 4 Tdr., bliver paa Forlangende af Eieren stillet til Salg, enten udeelt eller i Parceller fra 4 til 12 Skpr. Hartkorn, ved en eneste Auction, som afholdes paa Gaarden, Onsdagen den 14de Mai førstkommende om Formiddagen Kl. 10. Ligeledes opraabes derefter til Salg, et Huus paa Hallerup Mark med tilliggende veldyrkede Jorder, hvis Hartkorn er 4 Skpr., og endelig sælges 30 a 40 Stk. Faar med Yngel, samt nogle Græskøer; hvilket herved bekjendtgjøres, med Tilføiende, at Conditionerne, som blive favorable for Liebhaverne, ere forinden Auctionen til Eftersyn saavel hos Eieren som paa Undertegnedes Contoir. Herreds=Contoiret i Weile, den 12te April 1828. Hersleb. Den Hans Jensen Bundgaards Opbudsboe tilhørende Gaard af Hartkorn 2 Tdr. 5 Skpr. 1 1/2 Alb. i Abildskou, Funder Sogn, bliver, overeensstemmende med Placaten af 22de April 1817, stillet til Bortsalg ved 3 Auctioner som afholdes Løverdagene den 17de og 31te Mai, samt Onsdagen den 18de Juni d. A. hver Dags Formiddag Kl. 10. De 2de første Auctioner afholdes her paa Herredscontoiret og den 3die, hvorved tillige bortsælges det Bog et tilhørende Løsøre, i Abildskou. Lysgaard og Hids Herreders Contoir paa Dalsgaard, H. H. Holm. den 17de April 1828.
Aarhuus Stifts-Tidende, 1828-05-01
De Boet efter Christen Johnsens Enke, Jngeborg Madsdatter af Væth, tilhørende Eiendomme, nemlig: 1) Stervboestedet i Væth Bye, Ørum Sogn, Galthen Herred, med tilliggende Jorder, 7 Skpr. 2 Fdkr. Hartkorn paa Væth Mark og 2 Skpr. 1 Fdkr. 1 1/2 Alb. paa Loystrup Hovedgaards Mark. En Engparcel paa Væth Mark, af Hartkorn 3 Fdkr. 1 1/2 Alb. Jordskyld og 1/2 Alb Skovskyld, som har tilhørt Morten Mikkelsens forrige Gaard i Væth, blive efter Skifterettens Foranstaltning, stillede til 3. Auctioner, som afholdes saaledes : 1ste Auction Torsdagen den 22de Mai d. A., 2den dito dito den 5te Juni, og 3die dito Mandagen den 23de Juni, hver Dags Formiddag Kl. 10. Første og anden Auction afholdes paa Randers Raadstue, men den 3die i Stervboestedet i Væth. - Dette bekjendtgjøres herved, overeensstemmende med Placaten af 22de April 1817, til alle Vedkommendes Efterretning, med Tilføiende: at ved sidste Auction sælges Stedets Besætning, Jnd og Udboe. Nørhald, Støvring og Galthen Herreders Contoir, Wesenberg. den 18de April 1828.
Aarhuus Stifts-Tidende, 1828-05-01
Anders Mikkelsens Stervboegaard i Gassum Bye og Sogn, Nørhald Herred, med Herligheds=Hartkorn 1 Td. 2 Skpr. 2 1/2 Alb. og Annerskyld 6 Tdr. 3. Skpr. 2 Fdkr. 1/2 Alb., vorder efter Skifterettens Foranstaltning stillet til 3 Auctioner, som afholdes saaledes: 1ste Auction Torsdagen den 22de Mai d. A. dito den 5te Juni, og 2den dito 3die dito Fredagen den 20de Juni, hver Dags Formiddag Kl. 10. Første og anden Auction afholdes paa Randers Raadstue, men den 3die i i selve Gaarden. - Hvilket herved bekjendtgjøres, overeensstemmende med Placaten af 22de April 1817, til alle Vedkommendes Efterretning, med Tilføiende: at ved sidste Auction bortsælges Gaardens Besætning, Ind- og Udboe. Nørhald, Støvring og Galthen Herreders Contoir, den 18de April 1828. Wesenberg. Jacob Damel Wesenberg, Krigsraad, Herredsfoged i Nothald, Støvring og Galthen Herreder.
Aarhuus Stifts-Tidende, 1828-05-01
Gjør vitterligt: Efter Begjæring af Procurator Ammittbøll i Randers, som befalet for Birkedommer Bays Enke, Anne Cathrine Bay sammesteds, der er forundt allernaadigst beneficium paupertatis, og i Kraft af den hende allernaadigst meddeelte Kongelige Bevilling, indstævnes herved med Aar og Dags Varsel, der regnes fra den Tid af, at denne Stævning er indført 3de Gange efter hinanden i den danske Statstidende, Aarhuus Stifts-Avis og den Altonaiske Mercur, Alle og Enhver, som maatte formene sig at have nogen Ret til en, af afgangne Selveiergaardmand Jens Pedersen Kok af Hadberg, Galthen Herred, under Randers Amt, den 13de Juli 1007, til ligeledes afdøde Geheimeraad og Hofjægermester Schilden Hvitfeldt til Clausholm, Hasseldorff og Hasselan p. p. udstædt, og den 18de Juni 1808 tinglæst, Obligation for 600 Rdr., hvorved er givet Pant med 2den Prioritet, næstefter 1550 Rdr. i Debitor Selveiergaard i Hadberg Bye og Sogn, under Randers Amt, af Hartk. 5 Tdr. 3 Skpr. 1 Fdkr. 3/4 Alb., med sammes Besætning og Jndboe; hvilken Obligation er bortkommet, at møde for Nørhald, Støvring og Galthen Herreders Ret, som holdes paa Randers Raadhuus den første Torsdag i August Maaned 1829, om Formiddagen Kl. 10, der med Obligationen. at fremkomme og bevise deres lovlige Ret til samme. Saafremt Jngen den benævnte Dag melder sig og beviisliggjør deres Ret til Obligationen, vil den, efter nærmere nedlæggende Paastand, ved Dom blive mortificeret og af Pantebogen udslettet. Efter Sagens Natur og ifølge Forordningen af 3die Junii 1796, kan Laugdag eller Forelæggelse ikke ventes. Under mit Navn og Segl. Nørhald, Støvring og Galthen Herreders Con Wesenberg. toir, den 19de April 1828.
Aarhuus Stifts-Tidende, 1828-05-01
Ved Proclama, som læses for vedkommende Over og Underret, ere Alle og Enhver, som maatte have noget at fordre i Boet efter afdøde Gaardmand Anders Laursen og Kone Mette Cathrine Mikkelsdatter paa Underup Mark i Nim Herred, indkaldte med 12 Ugers Varsel til for mig, som Skifteforvalter, at Udgives 3de Gange ugentlig af A. F. Elmquist. anmelde og beviisliggjøre saadant deres havende Krav, hvilket herved endvidere bekjendtgjøres. Woer og Nim Herreders Contoir i Horsens, den 21de April 1828. Bernth.
Aarhuus Stifts-Tidende, 1828-05-01
Alle og Enhver, som maatte have Noget at fordre i Stervboet efter afdøde Sognepræst for Harritzlew og Albet Menigheder, Søren Wedege Brøchner, indkaldes herved med 12 Ugers Varsel, at anmelde og beviisliggjøre saadant deres Krav for undertegnede Skifteforvalter. Nørhald, Støvring og Galthen Herreders Contoir paa Dronningborg Mølle ved Randers, den 28de Marts 1828. Wesenberg.
Aarhuus Stifts-Tidende, 1828-05-01
Ved Proclama af Dags Dato, som læses saavel ved den Kongelige Landsoverret i Viborg som ved Gjerlev Onsild Herreders Ret, er samtlige Creditorer i Dødsboet efter afgangne Gaardmand Niels Christensen i Snæbom Bye, Onsild Herred, Randers Amt, indkaldte med 12 Ugers Varsel til for undertegnede Skifteforvalter i Boet at anmelde og beviisliggjøre deres Krav. Hvilket herved endvidere bekjendtgjøres. Mariager, den 14de April 1828. Schiøtz.
Aarhuus Stifts-Tidende, 1828-05-01
Subskriptionsplan. Siden 1792, da jeg udgav mit første trykte Skrivt, ere 36 Aar forløbne, i hvilke jeg har leveret endeel Arbeider, der dog meest have angaaet saadanne, der bidroge til at fremme Almuens Tarv og bevirke dens høiere Oplysningsgrad. Jmidlertid har jeg under disse Almue skrivters Udgave ogsaa skrevet en Deel, der nu paa mit Livs Aften bedst af Forfatteren selv kunde og burde udgives, fiiles og forøges. J den Forventning, at jeg, ved at udgive disse for det meste komiske og til Moerskadslæsning hørende, Arbeider, kunde gavne, tillader jeg mig herved, at indbyde til Subskription paa to smaae Bind, eller omtrent 50 Ark i Alt. - Skrivtet skal udkomme, i det mindste første Bind, i dette Aars Sommer, og det sidste i Efteraaret. For Subskribentere koster Arket paa Trykpapiir 6 s., paa Skrivpapiir 8 s. Tegn. For Jkkesubscriberen de Prisen en Fjerdedeel mere. Subskribenterne erholde med deres Exemplarer Forfatterens Portræt - Andre betale dette aparte. - Samlere af Subskribentere erholde de sædvanlige 16 PCt. - Man behager at tegne sig paa alle Boghandlinger, hos mine Venner der have Planer i Hænde, og i Viborg hos Forfatteren. Viborg, 14de April 1828. Anton Frantz Just, Kammerraad, Landvæsens-Commissair, Bogtrykker og Boghandler.
Aarhuus Stifts-Tidende, 1828-05-01
Subskription modtages her i Aarhuus hos Jessen.
Aarhuus Stifts-Tidende, 1828-05-02
No. 68. Aar 1828. den 2den Mai. Fredagen. med Brevposterne. Den til Forsendelse. privilegerede. Kongelig allernaadigst ftstidende. Aarhuus Si asse. adresse
Aarhuus Stifts-Tidende, 1828-05-02
Nyheder fra Udlandet. Tyrkekrigen. At de mange overhængende og hinanden krydsende Begivenheder i et Land som Tyrkiet og Fyrstendømmerne, hvor aldeles ingen officielle Beretninger meddeles, maa foranledige en Mængde Rygter, følge af Tingenes Natur, derfor modsiges snart igjen hvad nylig udgaves for Sandhed. J Wien er Fredshaabet steget ved den Forsikring: at Portenhargjort, Tilbud, som Rusland med Ære kan modtage, hvortil føies: at de øvrige Magter ønske, under saadanne Omstændigheder, en Standsning i derussiske Krigsbevægelser. Den franske Avis Constitutionel vil vide: at en Of- og Defensiv Alliants er sluttet mellem Rusland og Preussen, og spaaer deraf, at Engelland vil forene sig med Nederlandene og ivrigen stræbe efter Frankriges Bundsforvandtskab, thi at Rusland og Engelland snart vorde udens, anseer den for gandske vist.
Aarhuus Stifts-Tidende, 1828-05-02
Gamborg, den 25de April. Vi have fra en agtværdig Kilde faaet følgende Efterretninger fra Berlin af 23de: "Prinds Friedrich af Würtemberg er for to Dage siden kommen hertil fra St. Petersborg. Efter Forlydende skulde Russerne gaae over Pruth den 25de April n. St. Den 7de Mai agtede Keiseren at forlade St. Petersborg, og den 17de f. M. at indtræffe ved Armeen. J den sidste Halvdeel af f. M. skulde den russiske Hær gaae over Donauen, og dens første Forretning være at storme Fæstningen Schuma, som har en Garnison af 8000 Tyrker.
Aarhuus Stifts-Tidende, 1828-05-02
London, den 22de April. J City gik igaar det Rygte, at Keiseren af Rusland, havde givet Befaling til at udsætte sin Armees Overgang over Pruth, ifølge Forestillinger fra Hofferne i London og Paris. Dette har foraarsaget at Conf. steeg.
Aarhuus Stifts-Tidende, 1828-05-02
J Forgaars gik her det Rygte, at Rusland og Frankrig have sluttet en gjensidig Separattractat, hvilket Avisen the Courier dog strax efter erklærte for Usandhed.
Aarhuus Stifts-Tidende, 1828-05-02
Paris, den 22de April. En overordentlig Koureer har bragt Breve med sig fra St. Petersborg af 7de April, ifølge hvilke Keiseren, endnu ikke var afreist til Armeen, men at der gjordes Forberedelser dertil. Man troede almindeligt, at denne vilde først, formedelst de uhyre slette Veie, sætte sig i Bevægelse sidst i April; ogsaa forsikres der, at den russiske Jnterventions Hovedpuncter ere blevne regulerede mellem de tre allierede Kabinetter saaledes: at saasnart Fyrstendømmerne ere tagne i Besiddelse skulle der aabnes Forliigsforslag og den russiske Hær gjøre Holdt ved Donaubredden.
Aarhuus Stifts-Tidende, 1828-05-02
Bucharest, den 9de April: De østerrigske Consuler her og i Jassy have faaet befaling til, hvis den russiske Hær skulde rykke ind, at ophøre med deres Fuuctioner og begive sig til Stebenbürgen.
Aarhuus Stifts-Tidende, 1828-05-02
Constantinopel, den 27de Marts. Jgaar fik man officiel Budskab om, at Rusland har erklæret Porten Krig. Storvezieren paatog sig, at bekjendtgjøre det for Storfultanen, der skal have hørt derpaa med en Rolighed som tydelig beviste, at det ingenlunde kom ham uventet. "Nu, saa maa vi slaaes!" var alt det Svar han gav. Storvezieren, har faaet Ordre, at begive sig til Armeen, og da han tillige er Chef for alle Departementer, saa vil sandsynligviis Divanets samt Reis-Effendis og Kiaja BegsCancellier komme til at følge med ham. Storherrens største Opmærksomhed skal være henvendt paa den Armee der samler sig ved Erzerum. J dette Øieblik ligge 80,000 Md. Tropper omkring Hovedstaden. Over Serailets Porte blev der imorges ophængt 80 græske Rebelhoveder.
Aarhuus Stifts-Tidende, 1828-05-02
Livorno, den 14de April. Et svensk Skib har bragt den Efterretning hertil, at den engelske Gouverneur paa Malta havde tildageholdt to russiske Krigskibe, som vilde seile til Archipelager. Hele den øvrige russiske Flaade var seilet fra Malta, og det heed almindeligt, at den herefter vilde ager paa sin egen Haand.
Aarhuus Stifts-Tidende, 1828-05-02
Wamborg, den 29de April. En i dette Øieblik ved en Stafet fra Wien indtruffen Efterretning melder: at Russerne vare den, 17de dennes gangne over Pruth.
Aarhuus Stifts-Tidende, 1828-05-02
Algier. Reisende, som nylig ere komne herfra, berette, at der kamperede en Hær af 60 til 70,000 Ryttere i Nærheden af Staden, og at Deyen havde besluttet, at forsvare sig paa Liv og Død.
Aarhuus Stifts-Tidende, 1828-05-02
Den pyrenæiske Halve. Tilstanden i Portugal er endnu den samme. Rasende Bander streif Nat og Dag omkring og mishandle Enhver som ikke vil istemme deres Pøbelskrig. J Lissabon gik det Rygte, at den engelske Gesandt gjør sig reisefærdig. Ogsaa hed det, at Keiseren af Brasilien havde befalet sin Moder, at forlade Riget. Før det skeer, bliver der heller ingen Rolighed. Fra den spanske Grændse var der indrykket nogle Guerillashobe der udplyndre og myrde alle Konstitutionelle, som ikke frelse deres Liv ved Flugten.
Aarhuus Stifts-Tidende, 1828-05-02
Sverrig. Kongens Afreise skete først den 21de April, da Hs. M. vilde oppebie en Koureer fra Petersborg. Regjeringen er i Hs. M. Fraværelse bleven overdraget til Kronprindsen. Den 15de udkom der en befaling fra Statholderen i Stockholm at alle Udlændinger skulde ufortøvet melde sig hos Udenrigsministeren.
Aarhuus Stifts-Tidende, 1828-05-02
En Hr. Demesnil, der sidst var kommen fra Christiania og holdt offentlige Forelæsninger over det franske Sprog, fik pludselig befaling til at reise.
Aarhuus Stifts-Tidende, 1828-05-02
Norge. Den 19de April indfandt sig en Deputation fra Storthinget, hvis Ordfører var Amtmand Hagerup, hos den forsamlede norske Regjering, for at tilkjendegive, at det overordentlige Storthing nu havde constitueret sig, og anholde om, at det af Hs. Kongl. Maj, nu maatte vorde aabnet. Det blev Dep. tilkjendegivet, at Hs. Maj. havde bemyndiget Rigets Statholder Hs. Excell. Grev Platten, til paa Høisammes Vegne at aabne Storthinget Mandagen den 21de April om Middagen Kl. 12, hvilket derpaa ved Herolder blev kundgjort i Christiania. - Endnu den 16de April var Christianias Havn lige til Ringene udenfor Øerne saa belagt med Jis, at der kjøres med Læs fra de danske og andre Skibe, som maa losse ved Jisbredden.
Aarhuus Stifts-Tidende, 1828-05-02
Blandinger. Blandt Rygterne høre ogsaa det, at Rusland er nu bleven saa inderlig Ven med Persien, at de endog have sluttet en of= og defensiv Alliantse med hinanden. Ogsaa det: at Porten har afstaaet Øen Por os i Middelhavet til den nordamerikanske Regjering.
Aarhuus Stifts-Tidende, 1828-05-02
Det franske Krigsministerium har underhaanden bekjendtgjort, at 300 afskedigede Officerer kunne igjen blive ansatte.
Aarhuus Stifts-Tidende, 1828-05-02
J den spanske Stad Saragossa er udbrudt en meget smitsom Feber.
Aarhuus Stifts-Tidende, 1828-05-02
Forleden Nat var der paa Staden Brussels Gadehjørner opslaaet Placater af oprørsk Jndhold, fornemmelig mod flere Justits=Embedsmænd. Der er befalet strenge Undersøgelser for at opdage Gierningsmændene.
Aarhuus Stifts-Tidende, 1828-05-02
Kongen af Sverrigs første Adjutant, Grev Løven hjelm, er bleven Gesandt ved det østerrigske Hof.
Aarhuus Stifts-Tidende, 1828-05-02
Hs. M. Kongen af Sverrig har under 5te Marts udnævnt Napoleon Joseph. Prinds af Moskwa, til Capitain i Armeen.